लखनऊ की स्थिति इसलिए बेहतर है क्योंकि यहां वाहनों से निकलने वाले प्रदूषकों की मात्रा अभी ज्यादा नहीं है। रिपोर्ट में इसके पीछे मूल वजह गाड़ियों की कम संख्या और कम दैनिक यात्राएं माना गया है। लेकिन यहां हर यात्रा में होने वाला उत्सर्जन बहुत ज्यादा है क्योंकि यहां कारों का बहुत ज्यादा इस्तेमाल होता है। इसके अलावा मेट्रो शहरों में गाड़ियों की संख्या में भी बहुत तेजी से वृद्धि हो रही है। लखनऊ के लिए यह वृद्धि दर 17.8 प्रतिशत है, भोपाल के लिए 15 प्रतिशत, पुणे के लिए 18.3 प्रतिशत और कोच्चि के लिए 26.5 प्रतिशत है। वहीं दूसरी तरफ वाहनों की वृद्धि दर मेगा शहर मुंबई में यह 9.9 प्रतिशत, दिल्ली में 11 प्रतिशत और बेंगलुरु में 14 प्रतिशत है।